Ρούζβελτ Σκέριτ

Ο Ρούζβελτ Σκέριτ (Roosevelt Skerrit, 1972) είναι πολιτικός από την Δομινίκα. Ανέλαβε πρωθυπουργός της χώρας το 2004, σε ηλικία 31 ετών. Όταν ανέλαβε καθήκοντα ήταν ο νεαρότερος σε ηλικία αρχηγός κυβέρνησης στον κόσμο μετά τον Ιταλό πρωθυπουργό Ματέο Ρέντσι"Foreign Policy Ranks Bulgaria PM among World's Ten Youngest Leaders", Sofia News Agency, 10 Ιουλίου 2008). Το 2022 κέρδισε την 6η συνεχή εκλογική του νίκη.

 Καριέρα 
Ο Σκέριτ γεννήθηκε στις 8 Ιουνίου 1972. Είναι απόφοιτος του Dominica Grammar School και του Πανεπιστημίου του Μισισίπι, στις ΗΠΑ. Αρχικά ήταν μέλος της νεανικής πτέρυγας του Κόμματος της Ελευθερίας, Dominica Freedom Party. Έγινε μέλος του Εργατικού Κόμματος μετά το πέρας των σπουδών του.

Εξελέγη βουλευτής στις εκλογές του Φεβρουαρίου του 2000 και στη συνέχεια έγινε υπουργός Αθλητισμού και Νέας Γενιάς και έπειτα Παιδείας. Ίδρυσε το Κρατικό Κολέγιο της Δομινίκας. Μετά το θάνατο του Πιερ Τσαρλς (Pierre Charles) στις 6 Ιανουαρίου του 2004, έγινε Πρωθυπουργός της χώρας στις 8 Ιανουαρίου και ο νεότερος σε ηλικία αρχηγός κυβερνήσεως στον κόσμο, σε ηλικία 31 ετών."Education minister named new Dominica leader" , CNN, 8 Ιανουαρίου 2004.. Εκτός από Πρωθυπουργός ανέλαβε επίσης Υπουργός Οικονομικών, Σχεδιασμού, Εθνικής Ασφαλείας και για υπερπόντια θέματα. Μετά την πρωθυπουργοποίησή του, εξελέγη Πρόεδρος του Εργατικού Κόμματος της Δομινίκας."Prime Minister Skerrit Elected as Labour Party Leader", The Dominican, 2 Μαρτίου 2004..

 Εξωτερική πολιτική 
Το 2004 ο Σκέριτ σύναψε διπλωματικές σχέσεις με την Κίνα
"Country profile: Dominica", BBC, 9 Δεκεμβρίου 2006., διακόπτοντας τις σχέσεις με την Ταϊβάν. Νωρίτερα είχε ηγηθεί μυστικής αποστολής στην πρεσβεία της ΛΔΚ στα Μπαρμπάντος, μη σεβόμενος το γεγονός ότι η Δομινίκα είχε συνάψει σχέσεις με τη Δημοκρατία της Κίνας. "The Summer of Discontent", The Dominican, 28 Ιουλίου 2003. Μετά την απόφαση να συνάψει διπλωματικές σχέσεις με την Κίνα, η χώρα του έλαβε 100.000.000 δολάρια σε οικονομική βοήθεια από το Πεκίνο. Επίσης, ο Σκέριτ σύναψε στενούς δεσμούς με την Κούβα του Φιντέλ Κάστρο και με τη Βενεζουέλα του Ούγο Τσάβες, με αποτέλεσμα να λάβει η χώρα του οικονομική βοήθεια από τα κράτη αυτή.

Στις 16 Φεβρουαρίου του 2007 επισκέφτηκε επίσημα την Δομινίκα ο πρόεδρος της Βενεζουέλας."Venezuela's Chavez opens fuel storage facility in Dominica" , Jamaica Gleaner, 18 Φεβρουαρίου 2007. Η κυβέρνηση του Σκέριτ συμφώνησε να γίνει μέλος της Μπολιβαριανής Πρωτοβουλίας για την Αμερική."ALBA Radiates Light to the Caribbean", Prensa Latina, 19 Φεβρουαρίου 2007. 

Ο Σκέριτ διορίστηκε από την Caricom (την κοινότητα και κοινή αγορά των κρατών της Καραϊβικής) Lead Head of Government (επικεφαλής αρχηγός κυβερνήσεως) αναφορικά με το Ελεύθερο Κίνημα, που αφορά την εφαρμογή της CSME (τη ζώνη ελεύθερου εμπορίου της Καραϊβικής).

 Επανεκλογές 
Επανεξελέγη "Dominica re-elects prime minister", Caribbean Net News, 9 Μαΐου 2005. στις γενικές εκλογές του 2005 με το κόμμα του να κερδίζει μία έδρα στο Κοινοβούλιο (σύνολο 12 και 52% των ψήφων"Dominica Election 2005 Official Results" , Dominica Elections, 5 Μαΐου 2005.). 

Σε κυβερνητικό ανασχηματισμό που ανακοινώθηκε στις 16 Οκτωβρίου του 2007, ο Σκέριτ ανέλαβε επίσης υπουργός Εξωτερικών και Δημόσιας Ασφάλειας, ενώ παρέμεινε και επικεφαλής του υπουργείου Οικονομικών."New Cabinet in Dominica", Caribbean Broadcasting Corporation, 16 Οκτωβρίου 2007."Dominica PM Makes Cabinet Changes", Hardbeatnews.com, 17 Οκτωβρίου 2007. Λίγο μετά παραιτήθηκε από το υπουργείο Δημόσιας Ασφαλείας. Στις 18 Νοεμβρίου του 2008 έκανε και νέα αλλαγή, αναλαμβάνοντας ξανά υπουργός Δημοσίας Ασφαλείας και αποχωρώντας από υπουργός Εξωτερικών."Dominica PM fires minister, shuffles Cabinet", Caribbean360.com, 19 Νοεμβρίου 2008.

Στις επόμενες γενικές εκλογές, οι οποίες διεξήχθησαν πρόωρα στις 18 Δεκεμβρίου 2009, τo Εργατικό Κόμμα του Σκέριτ κέρδισε ξανά, εξασφαλίζοντας 17 επί συνόλου 21 εδρών έναντι 4 για το Ενωμένο Κόμμα των Εργατών. Taiwan News , Dominica ruling party wins early election, 19 Δεκεμβρίου 2009. Η αντιπολίτευση αποφάσισε να μην προσέλθει στις συνεδριάσεις του νέου κοινοβουλίου, καταγγέλλοντας παρατυπίες στις εκλογές. Ωστόσο, οι διεθνείς παρατηρητές ανέφεραν ότι οι εκλογές ήταν "ελεύθερες και δίκαιες".Taiwan News, Dominica opposition shuns election, seeks boycott, 23 Δεκεμβρίου 2009 (με πληροφορίες από Associated Press)

Ο Σκέριτ ορκίστηκε για μία τρίτη θητεία ενώπιον του προέδρου Νίκολας Λίβερπουλ στις 21 Δεκεμβρίου 2009.Radio Jamaica, Skerrit sworn in for a third term, 21 Δεκεμβρίου 2009.

Στις εκλογές του 2014, ο Σκέριτ και το κόμμα του κέρδισαν ξανά, με το DLP να κερδίζει τις 15 από τις συνολικά 21 έδρες της Συνέλευσης.Labour wins 15, UWP six The Sun, 8 Δεκεμβρίου 2014 Οι επόμενες πρόωρες  εκλογές τον Δεκέμβριο του 2019 είχαν ως αποτέλεσμα την 5η συνεχή εκλογική του νίκη, με το DLP να κερδίζει όλες τις έδρες της Συνέλευσης εκτός από τρεις (συνολικά 18).

Ο Σκέριτ πέτυχε να κερδίσει μια 6η συνεχόμενη νίκη στις εκλογές του 2022, τις οποίες προκήρυξε πρόωρα. 

 Παραπομπές 

Σκεριτ
Σκεριτ